Foto: Vrystaat-ongeluk eis drie | Maroela Media
Die wrak van die bakkie. Foto: ER24
Drie mense, waaronder ŉ negejarige seun, is Woensdag dood nadat die bakkie waarin hulle gery het verskeie kere op die N6 naby Smithfield in die Vrystaat gerol het.
Russel Meiring, woordvoerder van ER24, het gesê altesaam vyf mense het in die bakkie gery toe die bestuurder vermoedelik beheer daaroor verloor het. “Die bakkie het die pad verlaat, verskeie kere gerol en op sy dak tot stilstand gekom,” het hy gesê.
Die seun, asook ŉ man en ŉ vrou was reeds dood toe paramedici by die toneel opgedaag het. Die ander twee pasiënte het geringe beserings opgedoen. Hulle is op die toneel behandel en na die Pelonomi-hospitaal geneem.
Jy voel jammer vir mense as jy sulke ongelukke sien, maar aan die anderkant kan jy nie glo wat se kanse en spoed mense vat op ons paaie nie.